Hall in Tirol
Hall in Tirol (od 1938. do 1974. znan kao Solbad Hall) je grad na zapadu Austrije od 13.577 stanovnika, taj bivši rudarski grad u kojem se iskapala sol administrativno podpada pod Okrug Innsbruck Land.

Geografija 
Hall in Tirol leži u centru Tirola, u dolini rijeke Inn, udaljen desetak km 
istočno od Innsbrucka.

Historija 
Sol se iskapala u tom kraju još od 13. vijeka, a Hall je prvi put dokumentiran 1303. kao grad. Za srednjeg vijeka razvio se u trgovište solju i riječnu luku na Innu. Hall je od 1477. do 1809. imao i vlastitu kovnicu novca. Sol se u Hallu prestala iskapati 1967.

Znamenitosti 
Hall ima potpuno očuvan historijski centar okružen nekadašnjim jarcima, u čijem se centru nalazi srednjovjekovni trg, sa vijećnicom iz 15. i 16. vijeka, parohijskom crkvom i kasnogotičkim građanskim kućama iz 15. i 16. vijeka. Crkva je kasnogotička građevina, dograđena između 1420. i 1437. sa korom iz 1312.-1318. i zvonikom iz 1345. Ona je tokom 1751. i 1752. adaptirana u baroknom stilu. 

Nešto dalje nalazi se crkva Svih svetih iz 1608., nekadašnja crkva ženskog samostana, izgrađenog između 1567. i 1570. godine, to je renesansna građevina adaptirana u baroknom stilu, i franjevački samostan sa crkvom podignut 1644.

Gradom dominira toranj Münzer iz 1489. u zamku Hasegg, koji je izgrađen od 1482. do 1489. On je obnovljen od 1974. do 1977. pretvoren u kulturni centar, u kojem je smješten i gradski muzej. Pored grada leži dvorac Scheibenegg iz 1534.-1630. u kom je nekoć djelovala staklarska manufaktura.

Privreda 
Hall in Tirol je 1991. imao 7656 zaposlenih, od kojih je 59% radilo u tercijarnom sektoru (administracija, trgovina, usluge).
Ostali su radili u industriji koja je proizvodila cijevi, turbine, mašine za drvnu industriju 
(Felder-Gruppe), tekstil, plastične mase, prehrambene artikle, drvene prozore, rolete, prirodni i umjetni kamen i proizvode od voska. Pored grada u naselju Voldertal  podignuta je 1966. hidroelektrana snage 31.000 MWh. Sve donedavno Hall je bio poznat kao tirolska bescarinska zona, povoljan za kupnju novih automobila.

Pobratimski gradovi 
 , Iserlohn
 , Winterthur
 , Sommacampagna

Izvori

Vanjske veze 

 Službene stranice Hall in Tirola 

Gradovi u Austriji
Tirol